21:9

Η αναλογία πλευρών οθόνης 21:9, ( 2.3:1) είναι μία προσέγγιση της πραγματικής αναλογίας 64:27, (2.370:1) σε σύγκριση με τη συνηθισμένη  αναλογία 16:9 (1.77:1). Έχει σχεδιαστεί για να αναπαράγει ταινίες που καταγράφηκαν σε Σινεμασκόπ (2.35:1) ή στο σύγχρονο αναμορφικό φορμά του 2.39:1. Το κύριο όφελος από αυτή την αναλογία οθόνης είναι η απουσία των μαύρων γραμμών  στο επάνω και στο κάτω μέρος της οθόνης (μπάρες), και μια σταθερή εμφάνιση κατά ύψος στην απεικόνιση άλλου περιεχομένου με μικρότερη αναλογία. Οι οθόνες 21:9 είναι αυτή τη στιγμή δημοφιλείς κυρίως σε οθόνες υπολογιστών ενώ στις τηλεοράσεις έχει επικρατήσει πλήρως το φορμά 16:9.

Σχέση με άλλες αναλογίες πλευρών

Η αναλογία 64:27 είναι η λογική επέκταση των υφιστάμενων αναλογιών βίντεο, 4:3 και 16:9, καθώς είναι η τρίτη δύναμη της 4:3, ενώ το 16:9 των παραδοσιακών HDTV είναι το τετράγωνο του 4:3. Αυτό επιτρέπει στους ηλεκτρονικούς απαριθμητές να χρησιμοποιήσουν έναν εύκολα εφαρμόσιμο 4:3 (1.33:1) συντελεστή κλίμακας:
Ο όρος 21:9 επιλέχθηκε ως ένας όρος του μάρκετινγκ και πιθανότατα χρησιμοποιήθηκε για πρώτη φορά από την Philips. Λόγω του κοινού παρονομαστή με το 16:9 (η κανονική αναλογία των HDTVs) , το 21:9 είναι πιο οικείο, παρόλο που για την ακρίβεια η αναλογία είναι 64:27 ή 21:9.

Blu-ray

Η προδιαγραφή  Ultra HD Blu-ray  στην αρχή περιελάμβανε υποστήριξη για αναμορφική εικόνα σε 21:9. Τελικά, αυτό το χαρακτηριστικό δεν συμπεριλήφθηκε στην τελική προδιαγραφή. Δεδομένου ότι οι δίσκοι Blu-ray περιλαμβάνουν τις μπάρες στην εικόνα, αυτό ουσιαστικά σημαίνει ότι οι widescreen ταινίες θα προβληθούν σε έναν 16:9 χώρο, με μαύρες μπάρες πάνω και κάτω. Η εταιρεία Folded Space δουλεύει σε μία  λύση, MFE, για να βάλει αναμορφικό 21:9 βίντεο σε Blu-ray με τρόπο συμβατό με τους στάνταρντ οδηγούς.

Philips

Η Philips «Cinema 21:9 TV» ήταν η πρώτη τηλεόραση LCD με αυτή την αναλογία. Το πρώτο μοντέλο που παρουσιάστηκε ήταν μεγέθους 56 ιντσών, ωστόσο όχι ψηλότερο από μία συμβατική 16:9 42-ιντσών τηλεόραση. Τα μοντέλα που κυκλοφόρησαν το 2010 και το 2011, είχαν μεγέθη οθόνης 50 και 58 ίντσες.
Η online διαφημιστική εκστρατεία γύρω από την τηλεόραση Cinema 21:9, με τίτλο Carousel, πήγε για να κερδίσει το πιο διάσημο βραβείο στη βιομηχανία της διαφήμισης, το Grand Prix στο Διεθνές Φεστιβάλ Καννών.
Το 2012, η Philips σταμάτησε την παραγωγή σε όλες τις τηλεοράσεις 21:9 λόγω έλλειψης ζήτησης.

Vizio

Η Vizio ακολούθησε το παράδειγμα της Philips με τις δικές της κινηματογραφικές τηλεοράσεις με ίδια ανάλυση, οι οποίες διατίθενται στην αγορά των ΗΠΑ ως 21:9.
Η 58-ιντσών ΤV με ανάλυση οθόνης 2560×1080p κυκλοφορούσε  το 2012 και το 2013, ωστόσο αμέσως μετά καταργήθηκε. Ένα προγραμματισμένο μοντέλο 50-ιντσών  δεν εμφανίστηκε ποτέ στην αγορά.

LG

Η LG έχει κυκλοφορήσει μια σειρά από οθόνες υπολογιστών με ανάλυση 2560x1080 ή 3440x1440 και  21:9 αναλογία: τα μοντέλα 25UM58P, 29EA93, 29EA73, 29LN450W, 29UM67, 29UB67 καθώς και το 34UM95 και την κυρτή έκδοση 34UC97. Άλλοι κατασκευαστές οθονών, όπως οι Asus, Dell, NEC και AOC, έχουν ακολουθήσει το παράδειγμά της.
Στη CES 2014, η LG παρουσίασε την 105UC9, μία 105 ιντσών κυρτή τηλεόραση LCD με 5120×2160p πάνελ, μία από τις δύο πρώτες ultra-wide 5K 21:9 οθόνες. Η LG ξεκίνησε να πουλάει την τηλεόραση στις αρχές του 2015 για περίπου 100.000 δολάρια στις ΗΠΑ, τη μόνη 21:9 τηλεόραση στην αγορά αυτό το έτος.

Samsung

Επίσης, στην έκθεση CES 2014, η Samsung παρουσίασε μία κυρτή (curved) τηλεόραση 105 ιντσών LCD με ανάλυση 5120×2160p  την UW5K τη δεύτερη 21:9 οθόνη μετά την LG.

BOE

Η κινεζική εταιρεία κατασκευής πάνελ BOE, παρουσίασε μια Ultra-Wide  10K 21:9 τηλεόραση με ανάλυση 10240x4320 (UW10K) στο Display Week conference του 2015 .

Εμπρόσθια προβολή

Εκτός από τους προβολείς που είναι εξοπλισμένοι με αναμορφικούς φακούς, οι οποίοι έχουν οπτική ανάλυση 1920×1080p σε 21:9, οι  Digital Projection, Projection Design και Avielo έχουν κυκλοφορήσει προβολείς που έχουν 2560x1080 εικονοστοιχεία (pixels) ανάλυση σε 2560×1440 DLP chip με σφαιρικoύς φακούς.